Kunstiteadlane Juta Kivimäe kirjutab selle pannoo kohta nii: "Evald Okase pannoo "Rahvaste sõprus" (1987) on erakordne teos, mis jääb möödunud ajastu märgina eesti kultuurilukku. Suureformaadiline monumentaalteos on kunstilise tervikuna väga õnnestunud. Maarjamäe lossi endisesse ajaloolisse suvesaali loodud pannoo täitis formaalselt kõiki autorile esitatud nõudeid. Nõutav oli rahvaste sõpruse kajastamine, sest koos muuseumi renoveerimisega oli ajaloolise hoonetekompleksi ümber  kavas rajada Rahvaste Sõpruse park ja Maarjamäe obeliskini kulgev Sõpruse allee. Samas ei võinud mööda minna tollasest ideoloogilisest kinniskujundist, kummalisest ja mõistetamatust verbaalsest moodustisest, "sotsialismi täielikust ja lõplikust võidust", mis nagu oleks olnud kohe saabumas.